Р Е П У Б Л И К А   Б Ъ Л Г А Р И Я
ЧЕТИРИДЕСЕТ И ТРЕТО НАРОДНО СЪБРАНИЕ
КОМИСИЯ ПО ПРАВНИ ВЪПРОСИ

Д О К Л А Д

	ОТНОСНО: законопроект за допълнение на Закона за политическите партии, № 554-01-32, внесен от ВАЛЕРИ СИМЕОНОВ СИМЕОНОВ и група народни представители на 13.02.2015г.

									Проект!
Второ гласуване

ЗАКОН

ЗА ДОПЪЛНЕНИЕ НА ЗАКОНА ЗА ПОЛИТИЧЕСКИТЕ ПАРТИИ

(обн., ДВ, бр. 28 от 2005 г.; изм., бр. 102 от 2005 г., бр. 17 и 73 от 2006 г., бр. 59 и 78 от 2007 г., бр. 6 от 2009 г. и бр. 54 и 99 от 2010 г., бр. 9 и 99 от 2011 г., бр. 30, 68 и 71 от 2013 г. и бр. 19 от 2014 г.) 

	§1.  В чл. 14, в ал. 2 се добавя ново изречение второ със следното съдържание:
	Не се допуска повтаряне на наименованието, части от него или  абревиатурата на коалиция от партии, регистрирана в Централната избирателна комисия за участие в последно проведените избори за народни представители, както и на наименованието на парламентарна група, съществуваща към момента на регистрация на политическата партия, а също и прибавянето към тях на думи, букви, цифри, числа или други знаци. 

	Предложение на народните представители: Валери Симеонов.
Христиан Митев, Борис Ячев, Красимир Богданов, Атанас Стоянов Петър Христов и Емил Димитров:

§1.  се изменя и придобива следната редакция:
„Не се допуска при регистрация на политическа партия повтаряне на наименованието или абревиатурата на коалиция от партии, регистрирана в централната избирателна комисия за участие в последно проведените избори за народни представители, както и повтаряне на наименованието на парламентарна група, съществуваща към момента на регистрация на политическата партия, а също и прибавянето на думи, букви, цифри, числа или други знаци към наименованието. Предходната забрана не се прилага в случаите, в които е налице съгласие от коалицията от партии или парламентарната група, дадено в писмена форма с нотариална заверка на подписите на представляващите коалицията или групата.”

Предложение на народния представител Петър Славов: 

1.	В §1:  Предлаганата редакция на чл. 14, ал. 2 се изменя така:

1.1.	Думите „части от него“ се заличават;

1.2.	След думите „съществуваща към момента на регистрация на политическата партия“ се поставя запетая и се добавя текста:
„освен в случаите, когато е представено решение за нейното съгласие, прието по реда на Правилника за дейността на парламентарната група“.

	Предложение на народните представители: Валери Симеонов.
Христиан Митев, Борис Ячев, Красимир Богданов, Атанас Стоянов Петър Христов и Емил Димитров:
Създава се нов параграф 2 «ЗАКЛЮЧИТЕЛНА РАЗПОРЕДБА» със следното съдържание:
„Този закон се прилага и по отношение на започналите, но не завършили с влязло в сила решение, производства по регистрация на политически партии”.

        ПРЕДСЕДАТЕЛ НА 
        КОМИСИЯ ПО ПРАВНИ ВЪПРОСИ:
								ДАНАИЛ КИРИЛОВ